Nuwe fliek oor Fox-Skandaal spog met 'n sterbelaaide rolverdeling! - Olka Bolka Web & E-Magazine
Elke beroep het sy vereistes en opofferings, maar wat is die prys wat jy (as 'n vrou) moet betaal wanneer jy genoeg moed bymekaar skraap om 'n baie invloedryke man in die publiek aan
BOMBSHELL, deur die bekroonde regisseur Jay Roachen die draaiboekskrywer Charles Randolph, vertel die opspraakwekkende verhaal van die vroue wat dit reggekry het om een van die grootste en mees invloedryke mediareuse op sy knieë te dwing.
Alhoewel die drama 'n werkplek uitbeeld, waarin vroue gereeld afgetakel word oor hulle voorkoms en ongewenste seksuele kommentaar deur manlike bestuurders moet hanteer, fokus dit spesifiek op Ailes se slagoffers en hulle stryd om hom aan die kaak te stel. Dit volg die verhale van veral twee vroue – Gretchen Carlson (puik vertolk deur Nicole Kidman) en Megyn Kelly (gespeel deur 'n byna onherkenbare Charlize Theron). In 2016 het Carlson Ailes gedagvaar vir seksuele teistering, wat daartoe gelei het dat meer vroue, insluitend Kelly, met verdere aantygings teen hom vorendag gekom het.
FOTO KREDIET: Hilary Bronwyn Gayle SMPSP
Margot Robbieis, op haar beurt, weer te sien in die rol van Kayla – 'n jong vervaardiger wat 'n toekoms agter die kamera wil hê. Hoewel haar karakter fiktief is, meen die rolprentmakers dat sy geïnspireer is deur die verhale van verskeie regte vroue, wie se ervarings met die filmspan gedeel is.
John Lithgowspeel Ailes teenoor die baie sterk vroulike rolverdeling. Hy sê: "Dit gaan oor die vroue. Daar is soveel om te sê en belangrike stories om te deel. Dit is miskien een van die beste flieks ooit, want dit gaan regtig oor ses of sewe uiters verskillende vroue wat verskillende ervarings en reaksie op die krisis by Fox het. Ek speel die krisis."
Die rolprent is baie goed deur kritici ontvang en is reeds benoem vir verskeie toekennings, waaronder Beste Kontemporêre Grimering in 'n Vollengte Speelfilm, Beste Spesiale-effekte Grimering in 'n Vollengte Speelfilm en Beste Kontemporêre Haarstilering in 'n Vollengte Speelfilm deur die sewende jaarlikse Make-Up Artists & Hair Stylists Guild (MUAHS), waarvan die toekenningsgeleentheid op 11 Januarie 2020 plaasvind. Dit is ook genomineer vir 'n Humanitas-prys in die Beste Vollengte Dramarolprent-afdeling, waarvan die wenner tydens die vyf-en-veertigste Humanitas-seremonie – op 24 Januarie 2020 by The Beverly Hilton – aangekondig sal word. Hierdie niewinsgewende organisasie eer en bemagtig rolprent- en televisiedraaiboekskrywers wie se werk die menslike natuur op so 'n manier ondersoek en ten toon stel, dat dit mense nader aan mekaar bring.